NÁRODNÁ RADA SLOVENSKEJ REPUBLIKY

**IX. volebné obdobie**

**Zákon**

z ... 2023,

**ktorým sa** **mení a dopĺňa zákon č. 18/1996 Z. z. o cenách v znení neskorších právnych predpisov**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 18/1996 Z. z. o cenách v znení zákona č. 196/2000 Z. z., zákona č. 276/2001 Z. z., zákona č. 436/2002 Z. z., zákona č. 465/2002 Z. z., zákona č. 520/2003 Z. z., zákona č. 523/2004 Z. z., zákona č. 68/2005 Z. z., zákona č. 117/2006 Z. z., zákona č. 659/2007 Z. z., zákona č. 382/2008 Z. z., zákona č. 488/2009 Z. z., zákona č. 513/2009 Z. z., zákona č. 260/2011 Z. z., zákona č. 356/2013 Z. z., zákona č. 125/2016 Z. z., zákona č. 112/2019 Z. z., zákona č. 198/2020 Z. z., zákona č. 457/2021 Z. z., zákona č. 222/2022 Z. z., zákona č. 279/2023 Z. z., zákona č. 296/2023 Z. z. a zákona č. 332/2023 Z. z. sa mení a dopĺňa takto:

1. V § 4 písm. b) sa za slová „podľa § 12“ vkladajú slová „a § 12a“.
2. Za § 12 sa vkladá § 12a, ktorý vrátane nadpisu znie:

„§ 12a

**Neprimeraná cena pri predaji potravín a potravinárskych výrobkov**

Predávajúci pôsobiaci aj na trhu v niektorom zo susedných štátoch, ktoré sú členmi Európskej únie a ktorého celkový ročný obrat vykázaný v jeho poslednej dostupnej účtovnej závierke dosiahol minimálne 50 000 000 eur, je pri predaji rovnakých potravín a rovnakých potravinárskych výrobkov od rovnakého výrobcu a v rovnakom obchodnom reťazci povinný dohodnúť na tuzemskom trhu takú cenupotravín a potravinárskych výrobkov bez dane z pridanej hodnoty, ktorá nie je vyššia ako cena rovnakých potravín a rovnakých potravinárskych výrobkov od rovnakého výrobcu bez dane z pridanej hodnoty dohodnutá pri predaji v rovnakom obchodnom reťazci na trhu iného susedného štátu, v ktorom predávajúci pôsobí. Súčasťou takto dohodnutej ceny nie je daň z pridanej hodnoty.“.

1. V § 17 ods. 4 písm. b) sa za slová „podľa § 12“ vkladajú slová „a § 12a“.

**Čl. II**

Tento zákon nadobúda účinnosť 1. júla 2024.